***NA PLANINCAH LUŠTNO BITI***

*Na planin'cah luštno biti,  
tam je dosti mleka piti.  
Pastirc pa prav': juhe, juhe!  
na planin'cah luštno je.  
  
Na planin'cah sonce sije,  
ko dolin'ce megla krije.  
Pastirc pa prav': juhe, juhe!  
na planin'cah luštno je.  
  
Pastirica krav'ce pase,  
ona ima svoje špase.  
Pastirc pa prav': juhe, juhe!  
na planin'cah luštno je.  
  
Pastirica žgance kuha,  
v lon'c ji pade črna muha.  
Pastirc pa prav': juhe, juhej!  
take žgance sama jej!*